open-index/open-wikipedia-markdown huggingface dataset:
Μέτωπο Εθνικής Ενότητας (Μπανγκλαντές)

Το **Μέτωπο Τζατίγια Όικγια** (Μέτωπο Εθνικής Ενότητας, Βεγγαλικά: জাতীয় ঐক্য ফ্রন্ট) είναι  Μπανγκλαντεσιανή πολιτική συμμαχία που βασίζεται σε κυρίως τέσσερα κόμματα με επικεφαλής τον Καμάλ Χοσέν. Ανακοίνωσε την επίσημη ίδρυσή του στις 13 Οκτωβρίου 2018 στον Εθνικό Σύλλογο Τύπου πριν τις εθνικές εκλογές.

Το μέτωπο σήμερα περιλαμβάνει το φόρουμ Γκάνο, το Εθνικιστικό Κόμμα του Μπανγκλαντές, το Τζατίγια Σαματζταντρίκ Νταλ και το Ναγκορίκ Όικγια. Στις 5 Νοεμβρίου 2018, ο Σύνδεσμος Κρισάκ Σραμίκ Τζανάτα του Μπανγκαμπίρ Καντέρ Σιντίκι προσχώρησε στο μέτωπο. 

Το μπροστινό έχει δηλώσει επτά αιτήματα και έντεκα στόχους για ελεύθερες, δίκαιες και αξιόπιστες εκλογές και να εξασφαλίσει την ισορροπία δυνάμεων στην κυβερνητική δομή.

## Παραπομπές

Κατηγορία:Πολιτική του Μπανγκλαντές
Χωνί Μπύχνερ

μικρογραφία|χωνί büchner
Το **χωνί Büchner** (Μπύχνερ) είναι ένα εργαστηριακό σκεύος που χρησιμοποιείται κατά τη διαδικασία της διήθησης. Συνήθως είναι φτιαγμένο από πορσελάνη αλλά υπάρχουν επίσης γυάλινα και πλαστικά χωνιά διαθέσιμα. Πρόκειται για ένα χωνί πάνω στο οποίο έχει προσαρμοστεί ένα κυλινδρικό τμήμα. Στο κάτω μέρος του κυλίνδρου υπάρχει ένας δίσκος φτιαγμένος από διάτρητη πορσελάνη ή πορώδες γυαλί. Στην επιφάνεια του πορσελάνινου δίσκου προσαρμόζεται κυκλικός ηθμός από διηθητικό χαρτί ή άλλο πολυμερές υλικό με πόρους διαφόρων διαμετρημάτων ανάλογα με τις απαιτήσεις της κάθε εφαρμογής. Χωνιά με πορώδες γυαλί μπορούν να χρησιμοποιηθούν και χωρίς φίλτρο. Το χωνί Buchner προσαρμόζεται σε ειδική κωνική φιάλη και χρησιμοποιείται σε συνδυασμό με αντλία κενού προκειμένου να πραγματοποιηθεί διήθηση υπό κενό.

## Παραπομπές


Κατηγορία:Όργανα εργαστηρίου χημείας
Περιφερειακό αστικό πάρκο του Μόντε Ορλάντο

Το **Περιφερειακό αστικό πάρκο του Μόντε Ορλάντο** είναι προστατευόμενη φυσική περιοχή στην πόλη Γκαέτα (Λατίνα),που βρίσκεται στο ακρωτήριο της πόλης, που ονομάζεται Μόντε Ορλάντο, το οποίο καταλαμβάνει περίπου τα 3/4 της έκτασής της.

## Γεωγραφία
Το Μόντε Ορλάντο είναι ένα υψηλό ακρωτήρι με στάθμη θαλάσσης 171, στην επαρχία της Λατίνα, όπου βρίσκεται η πόλη Γκαέτα, και είναι μια φυσική προέκταση προς το Τυρρηνικό Πέλαγος, των Ορέων Αουρούντσι (Προαπέννινο του Λάτσιο). Το Όρος, εκτός της νότιας πλευράς του, δεν κατοικείται καθώς καλύπτεται από δάση. Το Μόντε Ορλάντο συνδέεται με την ηπειρωτική χώρα με μια ελαφρώς λοφώδη λωρίδα γης (τον ισθμό), όπου εκεί βρίσκεται το χωριό, η σύγχρονη συνοικία, και από τη μια πλευρά το πολιτικό και το στρατιωτικό λιμάνι, και από την άλλη πλευρά η παραλία Σεράπο.

## Γεωλογία
Το έδαφος αποτελείται σχεδόν αποκλειστικά από ασβεστόλιθο του μεσο-καινοζωικού αιώνα (190-25 εκατομμύρια χρόνων), το υπόλοιπο έδαφος αποτελείται από βράχια, ρήγματα, κοκκινόχωμα και σπήλαια (μεταξύ άλλων και το Σπήλαιο του Τούρκου).
Πρέπει να σημειωθεί η ύπαρξη απολιθωμάτων βενθικών τρηματοφόρων,  ασβεστούχων θαλάσσιων φυκών και ρουδιστών.

## Καθιέρωση έκταση
Το Πάρκο ιδρύθηκε με τον περιφερειακό νόμο ΝΟ.47, της 22ης Οκτωβρίου 1986 και έχει έκταση 53 εκτάρια + 7 (συμπεριλαμβανομένης της ηπειρωτικής χώρας), + άλλα 30 στο βυθό της θάλασσας. Μέγιστο ύψος 171 μέτρα, όπου βρίσκεται το μαυσωλείο του Λούτσιο Μουνάτζιο Πλάνκο.

## Ιστορία
Τον 16ο αιώνα ενσωματώθηκε στο φρούριο της Γκαέτας.

## Αξιοθέατα
Μέσα στο πάρκο μπορεί κανείς να θαυμάσει την *Μοντάνια Σπακάτα*, ένα είδος μνημείου κοντά στην θάλασσα, όπου σχηματίζει ένα είδος φαραγγιού με θέα τη Τυρρηνική θάλασσα, ιδιαίτερα ελκυστικά και επισκέψιμα απ 'ευθείας από το λόφο. Αμέσως πριν από αυτό, μπορεί κανείς να θαυμάσει το Σπήλαιο του Τούρκου.

Στην κορυφή του Μόντε Ορλάντο βρίσκεται το μαυσωλείο, που χτίστηκε το 22.π.Χ.,του Λούτσιο Μουνάτζιο Πλάνκο, ρωμαίος ύπατος, ο οποίος πέθανε στην Γκαέτα.

## Χλωρίδα και πανίδα
Η βλάστηση κυριαρχείται από  κλασικούς μεσογειακούς θάμνους, ενώ η πανίδα από τον Σκαντζόχοιρο, τη Μυγαλή, το Φίδι της Γυάρου, το Πετρίτη, τον Κορμοράνο, το Νυχτοκόρακα, τον Σφηκιάρη, το Μελισσοφάγο κλπ.

## Δραστηριότητες
Τα μονοπάτια επιτρέπουν την πεζοπορία όπως και ποδηλασία ανάμεσα στο πράσινο και στο μεγαλείο της θέας.
Μόνο σε ορισμένες παράκτιες περιοχές του Μόντε Ορλάντο, επιτρέπεται το ψάρεμα, τις οποίες δεν διαχειρίζεται ο διευθυντής του πάρκου.

Υπάρχουν επίσης πολλές διαδρομές για αθλητική ορειβασία αλλά και για παραδοσιακή ορειβασία στο βράχο με θέα τη θάλασσα.

## Σχετικά στοιχεία

*Γκαέτα
*Περιφερειακό Πάρκο της Ακτής του Οδυσσέα
*Μοντάνια Σπακάτα

## Παραπομπές


## Εξωτερικοί σύνδεσμοι
* 

Κατηγορία:Προστατευόμενες φυσικές περιοχές
Σύνδεσμος Αουάμι του Μπανγκλαντές

Ο **Σύνδεσμος Αουάμι του Μπανγκλαντές** (, μεταφράζεται ως «**Λαϊκός Σύνδεσμος**»), ήταν μεγάλο πολιτικό κόμμα στο Μπαγκλαντές. Πρόεδρός του ήταν η επί σειράς ετών πρόεδρος της χώρας Σέιχ Χασίνα. Ήταν το κυβερνών κόμμα της χώρα, από τη νίκη στις εκλογές του 2014 μέχρι και το 2025, οπότε και ξέσπασαν μεγάλες διαδηλώσεις νεολαίας που εξελίχθηκαν σε εξέγερση με αποτέλεσμα την πτώση του «καθεστώτος» του Αουάμι. Η νέα δικαιοσύνη στην χώρα που προέκυψε από την μεταβατική κυβέρνηση, απαγόρευσε όλες τις δραστηριότητες του κόμματος στις 10 Μαΐου 2025, ενώ αργότερα η Χασίνα καταδικάστηκε ερήμην σε θάνατο και πλέον διαμένει με πολιτικό άσυλο στην Ινδία.

Η Πανπακιστανική Μουσουλμανική ένωση Αουάμι ιδρύθηκε στη Ντάκα, την πρωτεύουσα της Πακιστανικής επαρχίας Ανατολική Βεγγάλη το 1949, από τους Βεγγαλέζους εθνικιστές Αμπντούλ Χαμίτ Χαν Μπασάνι, Σάουκατ Αλί, Γιαρ Μοχαμάντ Χαν, Σαμσούλ Χουκ, ενώ αργότερα προσχώρησε και ο μετέπειτα πρωθυπουργός του Πακιστάν Χουσέιν Σαχίντ Σουχραβάρντι. Ο Πακιστανικός Μουσουλμανικός Σύνδεσμος Αουάμι καθορίστηκε ως η Βεγγαλική εναλλακτική λύση για την κυριαρχία της Μουσουλμανικής ένωσης στο Πακιστάν. Το κόμμα κέρδισε γρήγορα τη μαζική λαϊκή υποστήριξη στην Ανατολική Βεγγάλη, αργότερα γνωστό ως Ανατολικό Πακιστάν. Τελικά το κόμμα οδήγησε της δυνάμεις του βεγγαλεζικού εθνικισμού στον αγώνα εναντίον του στρατιωτικού και πολιτικού κατεστημένου του Δυτικού Πακιστάν.

Υπό την ηγεσία του Σεΐχ Μουτζιμπούρ Ραχμάν, εθνοπατέρα του Μπαγκλαντές, το κόμμα οδήγησε τον αγώνα για την ανεξαρτησία, με τη πρώτη μαζική λαϊκιστική και πολιτική ανυπακοή, όπως το Κίνημα των Έξι Σημείων και τέλος ο Απελευθερωτικός Πόλεμος του Μπαγκλαντές.

Μετά την εμφάνιση του ανεξάρτητου Μπαγκλαντές, ο Σύνδεσμος Αουάμι κέρδισε τις πρώτες γενικές εκλογές το 1973, αλλά ανατράπηκε το 1975 μετά την δολοφονία του Σέιχ Μουτζιμπούρ Ραχμάν. Το κόμμα περιθωριοποιήθηκε από τα μετέπειτα στρατιωτικά και πολλοί από τους ανώτερους ηγέτες και ακτιβιστές εκτελέστηκαν και φυλακίστηκαν. Μετά την αποκατάσταση της δημοκρατίας το 1990, ο σύνδεσμος Αουάμι αναδείχθηκε ως ένας από τους βασικούς παίκτες της πολιτικής του Μπανγκλαντές.

Μεταξύ των ηγετών της ομάδας Αουάμι, πέντε μέλη έχουν διατελέσει Πρόεδροι του Μπαγκλαντές, τέσσερις έχουν γίνει  Πρωθυπουργοί του Μπαγκλαντές και ένας έγινε Πρωθυπουργός του Πακιστάν. Η σημερινός Πρωθυπουργός του Μπαγκλαντές Σέιχ Χασίνα είναι επικεφαλής του κόμματος από το 1981.

## Αποτελέσματα των εκλογών

### Κοινοβούλιο του Πακιστάν

### Επαρχιακή Συνέλευση του Ανατολικού Πακιστάν

### Κοινοβούλιο του Μπανγκλαντές

## Παραπομπές


## Εξωτερικοί σύνδεσμοι

* Awami League web site 

Κατηγορία:Πολιτική του Μπανγκλαντές
Κατανάγκης

Ο **Κατανάγκης** ήταν Βυζαντινός τσαρλατάνος, αστρολόγος μάγος  και ψευδοπροφήτης την εποχή του αυτοκράτορα Αλέξιου Α΄ Κομνηνού.

Ο Κατανάκης βρέθηκε, αναφέρεται στην *Αλεξιάδα*,  στην Κωνσταντινούπολη όπου διαλαλούσε ότι προέβλεπε το μέλλον παρατηρώντας τα άστρα. Απέκτησε φήμη στην πρωτεύουσα και ρωτώντας τον να κάνει προβλέψεις για τον Αλέξιο αυτός προέβλεψε αρχικά ότι θα πέθαινε ο αυτοκράτορας Αλέξιος. Αλλά η προέβλεψη του απέτυχε, τότε προέβλεψε εκ νέου ότι ο αυτοκράτορας θα πεθάνει σε τέσσερις ημέρες αλλά σε τέσσερις ημέρες πέθανε η μητέρα του Αλέξιου Άννα. Έκτοτε δεν ξαν΄ αναφέρεται το όνομα του.

## Πηγές
Άννα Κομνηνή, Αλεξιάς/Βιβλίο 6/6.7.5. ''. Ἐν ὑστέροις δὲ καὶ ὁ καλούμενος Κατανάγ κης Ἀθήνηθεν εἰς τὴν μεγαλόπολιν καταλαβὼν τὰ πρωτεῖα τῶν πρὸ αὐτοῦ φιλονεικῶν φέρειν, ἐπερωτηθεὶς παρά τινων περὶ τοῦ αὐτοκράτορος, πότε τεθνήξοιτο, καὶ τὸν θάνατον αὐτοῦ προκαταγγείλας, ὡς ᾤετο, ἐψεύσθη τοῦ στοχασμοῦ. Συνέβη δὲ τηνικαῦτα τὸν θῆρα λέοντα ἐν τοῖς βασιλείοις διαιτώμενον ἐπὶ τέσσαρσιν ἡμέραις πυρέξαντα τὴν ψυχὴν ἐξερεύξασθαι· εἰς ὃ τοῖς πολλοῖς ἔδοξεν ἡ τοῦ Κατανάγκη πρόρρησις τελευτῆσαι. Καιροῦ δὲ παρερρυηκότος ἱκανοῦ αὖθις τὸν τοῦ αὐτοκράτορος θάνατον προὐμαντεύσατο καὶ διεψεύσθη· ἐτεθνήκει δ' ὅμως ἡ βασιλὶς Ἄννα καὶ μήτηρ αὐτοῦ κατὰ τὴν ἡμέραν ἐκείνην ἣν ὁ Κατανάγκης προεῖ πεν''

Κατηγορία:Βυζαντινοί αστρολόγοι
Κατηγορία:Βυζαντινοί του 11ου αιώνα
Κατηγορία:Βυζαντινοί μάγοι
Εθνική Ελβετίας Κ-18 (ποδόσφαιρο ανδρών)

Η **εθνική ομάδα της Ελβετίας K18** αποτελείται από παίκτες ηλικίας 18 ετών και κάτω. Ελέγχεται από την Ελβετική Ποδοσφαιρική Ομοσπονδία.

Η ομάδα αντιπροσωπεύει την Ελβετία σε όλες τις διοργανώσεις εθνικών ομάδων Κ18 από το 1977, όπως για παράδειγμα σε αγώνες διεθνούς επιπέδου, π.χ. οι φιλικοί αγώνες εναντίον των εθνικών ομάδων άλλων εθνικών χωρών και το Ευρωπαϊκό Πρωτάθλημα Κ18.

## Εξωτερικοί σύνδεσμοι

* Schweiz  auf der UEFA-Homepage (*uefa.com*), abgerufen am 28. Juni 2015.
* The European U-18/U-19 championship and its predecessors, in: *rsssf.com*, abgerufen am 28. Juni 2015 (englisch).
* U18 Nationalmannschaft auf den Seiten des Schweizer Fussballverbandes SFV
* Schweiz U-18 auf transfermarkt.de

Κατηγορία:Ποδόσφαιρο στην Ελβετία
Αραβικά της Δαμασκού

Τα **Αραβικά της Δαμασκού** (اللهجِة الشاميِّة*, llahže ššāmiyye*) είναι μια Βόρεια Λεβαντινική διάλεκτος, αυτόχθονη και ομιλούμενη κυρίως στη Δαμασκό. Ως διάλεκτος της πρωτεύουσας της Συρίας, και λόγω της χρήσης της στα μέσα ενημέρωσης της Συρίας, είναι διάσημη και αναγνωρίζεται ευρέως από τους ομιλητές άλλων Συριακών διαλέκτων, καθώς και στον Λίβανο, την Παλαιστίνη και την Ιορδανία. Συνεπώς, στη σύγχρονη εποχή ονομάζεται μερικές φορές ως **Συριακά Αραβικά**. Ωστόσο, αυτός ο όρος μπορεί επίσης να χρησιμοποιηθεί για να αναφερθεί στην ομάδα παρόμοιων αστικών καθιστικών διαλέκτων της Ανατολής, ή στα Λεβαντινικά Αραβικά σε γενικές γραμμές.

## Παραπομπές

Κατηγορία:Λεβάντες
Κατηγορία:Γλώσσες της Συρίας
Κατηγορία:Γλώσσες της Ασίας
Κατηγορία:Λήμματα που περιέχουν κείμενο στα αραβικά
Ροδόκλεια

Η **Ροδόκλεια** ήταν Βυζαντινή ηθοποιός, μίμος, και χορεύτρια διάσημη στην εποχή της.

Η Ροδόκλεια αναφέρεται στα επιγράμματα του Λέοντα σχολαστικού που την αναφέρει ορχηστρίδα, δηλαδή μιμάδα και χορεύτρια. Την εποχή του Λέοντος έδινε παραστάσεις στην Κωνσταντινούπολη και την εξυμνεί ιδιαίτερα για τις χορευτικές της ικανότητες και την ευλυγισία του σώματός της.

## Παραπομπές


Κατηγορία:Βυζαντινοί ηθοποιοί
Κατηγορία:Βυζαντινοί του 6ου αιώνα
Μαρκαντόνιο Τρεβιζάν

Ο **Μαρκαντόνιο Τρεβιζάν** (Λατινικά : *Marcus Antonius Trevisan*, 1475 - 31 Μαΐου 1554) ήταν ο 80ος Δόγης της Βενετίας (4 Ιουνίου 1553 - 31 Μαΐου 1554). Ο Μαρκαντόνιο Τρεβιζάν ήταν γνωστός για τον θρησκευτικό του φανατισμό που έφτανε στα όρια του εξτρεμισμού, δεν παντρεύτηκε επειδή το θεωρούσε αμαρτία. Η εντιμότητα του και η ηθική του ακεραιότητα ήταν μόνιμα, αυτό του επέτρεψε να κατέχει μεγάλα αξιώματα παρά τις θρησκευτικές του ιδέες. 

## Δόγης της Βενετίας

Εξελέγη Δόγης της Βενετίας (4 Ιουνίου 1553) υπέργηρος χωρίς να το επιθυμεί ούτε ο ίδιος. Με την άνοδο του στην εξουσία επιχείρησε να καταργήσει τις γιορτές και τα πανηγύρια για να ασχοληθεί ο λαός της πόλης με τα θρησκευτικά του καθήκοντα αλλά χωρίς να βρει καμιά ανταπόκριση. Βαριά ασθενής πέθανε περίπου έναν χρόνο αργότερα από την εκλογή του (31 Μαΐου 1554) και τάφηκε στον ναό του Αγίου Φραγκίσκου της Αμπέλου.

## Παραπομπές
 		


## Πηγές

*Paoletti, John T.; Radke, Gary M. (2005). Art in Renaissance Italy
*Γερμανική Εθνική Βιβλιοθήκη, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: Gemeinsame Normdatei

## Δείτε επίσης

*Δόγηδες της Βενετίας

Κατηγορία:Δόγηδες της Βενετίας
Συμμαχικό σώμα (ρωμαϊκός στρατός)

Το **συμμαχικό σώμα** ή **βοηθητικό σώμα** (Λατινικά, lit. "auxiliaries", Αγγλικά: "Auxilia"), ήταν υποστηρικτικό στρατιωτικό σώμα, που υπήρχε από τις αρχές της δημιουργίας του ρωμαϊκού στρατού. Αποτελούταν από μόνιμους επαγγελματίες στρατιώτες που δεν ήταν Ρωμαίοι πολίτες και υπήρχαν παράλληλα με τις λεγεώνες που απαρτίζονταν αποκλειστικά από Ρωμαίους πολίτες. Όπως και οι λεγεωνάριοι, οι νεοσύλλεκτοι των **σ.σ.** ήταν ως επί το πλείστον εθελοντές, όχι επιστρατευμένοι, δηλαδή κατατάσσονταν στο στρατό με την θέλησή τους και λάμβαναν το ένα τρίτο του μισθού του Ρωμαίου λεγεωνάριου.

Μέχρι τον 2ο αιώνα, τα **σ.σ.** αποτελούνταν από τον ίδιο αριθμό πεζικού με τις λεγεώνες και, επιπλέον, είχαν όλο σχεδόν το ιππικό του ρωμαϊκού στρατού (ειδικά ελαφρύ ιππικό), τοξότες, σφενδονιστές και πιο εξειδικευμένα στρατεύματα. Την εποχή εκείνη, τα **σ.σ.** αντιπροσωπεύουν τα τρία πέμπτα των τακτικών στρατιωτικών δυνάμεων της Ρώμης.

Τα **σ.σ.** στρατολογούνταν κυρίως από τους ελεύθερους υπηκόους των επαρχιών που δεν ήταν Ρωμαίοι πολίτες (Ρωμαϊκή υπηκοότητα) και αποτελούσαν τη συντριπτική πλειοψηφία του πληθυσμού κατά τον 1ο και 2ο αιώνα μ.Χ. (περίπου 90% στις αρχές του 1ου αιώνα). Μπορούσαν να στρατολογηθούν ακόμα και πολίτες από περιοχές που δεν ανήκαν στη Ρωμαϊκή Αυτοκρατορία. Συνήθως το **σ.σ.** λάμβανε το όνομα της περιοχής από όπου στρατολογούνταν οι άνδρες του. Αυτές οι κοόρτεις έφεραν τα ονόματα «*quingenaria*», «*milliaria*» και «*equitata*» ανάλογα με τον αριθμό των στρατιωτών και την σύνθεσή τους.

Η εξάρτηση από διάφορα στρατεύματα τών οποίων οι στρατιώτες δεν ήταν Ιταλοί, ιδιαίτερα τού ιππικού, αυξήθηκε όταν η Ρωμαϊκή Δημοκρατία τούς χρησιμοποίησε σε αυξανόμενους αριθμούς για να στηρίξει τις λεγεώνες της, μετά το 200 π.Χ.

Στη διάρκεια της Ιουλιο-Κλαυδιανής δυναστείας (30 π.Χ.-68 μ.Χ.) το **σ.σ.** μετατρέπεται σε θεσμό. Ενώ πριν βασιζόταν σε περιστασιακές στρατολογήσεις, ανάλογα με τις εκάστοτε ανάγκες, μετατρέπεται σε μόνιμο σώμα με τυποποιημένη δομή, οργάνωση, εξοπλισμό και συνθήκες υπηρεσίας. Μέχρι το τέλος αυτής της περιόδου, δεν υπήρχαν σημαντικές διαφορές μεταξύ των λεγεώνων και των **σ.σ.** όσο αφορά την κατάρτιση και την μαχητική ικανότητα.

Τα **σ.σ.** τοποθετούνταν συχνά σε επαρχίες διαφορετικές από εκείνες στις οποίες είχαν αρχικά δημιουργηθεί, άλλοτε για λόγους ασφάλειας και για να «εκρωμαϊσουν» τις εν λόγω επαρχίες. Τα ονόματα πολλών **σ.σ.** διατηρήθηκαν μέχρι τον 4ο αιώνα, αλλά μέχρι τότε είχαν διαφοροποιηθεί σε μέγεθος, δομή και ποιότητα.

## Παραπομπές


## Εξωτερικοί σύνδεσμοι
* 

Κατηγορία:Στρατιωτικοί σχηματισμοί της Αρχαίας Ρώμης
Ελλαδία

Η **Ελλαδία** ή **Έλλαδίη** ήταν Βυζαντινή ηθοποιός, μίμος, και χορεύτρια διάσημη στην εποχή της.

Την Ελλαδία υμνεί σε επίγραμμα ο Λέων ο σχολαστικός που την αναφέρει ορχηστρίδα, δηλαδή μιμάδα και χορεύτρια. Πιθανότατα η Ελλαδία έζησε τον 6ο αιώνα όπως και Λέων και την είχε δει σε παράσταση στην Κωνσταντινούπολη αφού μας λέει ότι έδινε παραστάσεις εκεί.  Ο Λέοντας την εξυμνεί ιδιαίτερα για τις χορευτικές της ικανότητες .

Σε ανασκαφές στην Αντινόη της Αιγύπτου βρέθηκε χτένι από ελεφαντόδοντο που αναγράφει το όνομα κάποιας Ελλαδίας οπαδού των Βένετων που νίκησε, πιθανότατα σε διαγωνισμό. Από κάποιους σύγχρονους ερευνητές ταυτίζεται με αυτή την Ελλαδία

## Παραπομπές


## Πηγές
* Παπακυριακού, Χριστίνα, Τα δημόσια θεάματα στο Aνατολικό Ρωμαϊκό Kράτος κατά την ύστερη αρχαιότητα: οι μαρτυρίες των γραπτών πηγών και των αρχαιολογικών ευρημάτων από την Αντιόχεια, την Έφεσο και την Κωνσταντινούπολη, Εθνικό και Καποδιστριακό Πανεπιστήμιο Αθηνών (ΕΚΠΑ). Σχολή Φιλοσοφική. Τμήμα Ιστορίας και Αρχαιολογίας. Τομέας Βυζαντινής Αρχαιολογίας, 2013, ανακτήθηκε 31 Δεκεμβρίου 2018

Κατηγορία:Βυζαντινοί ηθοποιοί
Κατηγορία:Βυζαντινοί του 6ου αιώνα
Φραντσέσκο Βενιέρ

Ο **Φραντσέσκο Βενιέρ** (Ιταλικά : *Francesco Venier*, 1489 - 2 Ιουνίου 1556) ήταν ο 81ος Δόγης της Βενετίας (11 Ιουνίου 1554 - 2 Ιουνίου 1556).
Διακρίθηκε για τις εμπορικές του δραστηριότητες στην Ανατολή με τις οποίες απέκτησε μεγάλα πλούτη. Με την επιστροφή του στην Δημοκρατία της Βενετίας ανέβηκε σε υψηλές διοικητικές θέσεις όπως Ποντεστά στην Πάντοβα και στην Βερόνα, πρέσβης της Δημοκρατίας στον πάπα Παυλο Γ΄ αλλά απέτυχε πέντε φορές να εκλεγεί Πραίτορ στην Βασιλική του Αγίου Μάρκου. 

## Δόγης της Βενετίας

Ο Φραντσέσκο Βενιέρ εξελέγη Δόγης της Βενετίας παρά τις τελευταίες αποτυχίες του (11 Ιουνίου 1554). Η άσχημη υγεία του τον οδήγησε σε πλήρη αδιαφορία για τις κρατικές υποθέσεις, ζούσε απολαμβάνοντας τα πλούτη του. Το μόνο σημαντικό γεγονός τα δυο χρόνια που κυβέρνησε στην Βενετία είναι μια μεγάλη πείνα, με τον θάνατο του (2 Ιουνίου 1556) ο λαός δεν τον θρήνησε καθόλου λόγω της συμπεριφοράς και της αδιαφορίας του.
Ο τάφος του βρίσκεται στον Ναό του Σωτήρος και διακοσμήθηκε με σχέδια του Τζάκοπο Σανσοβίνο (1557 - 1561).

## Παραπομπές
 		


## Πηγές

*Rosse, J. Willoughby; Blair, John (1859). An index of dates: Comprehending the principal facts in the chronology and history of the world, from the earliest to the present time
*Γερμανική Εθνική Βιβλιοθήκη, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: Gemeinsame Normdatei.

## Δείτε επίσης

*Δόγηδες της Βενετίας

Κατηγορία:Δόγηδες της Βενετίας
Φραντσεσκο
Χρυσόμαλλος (μίμος)

Ο **Χρυσόμαλλος** ήταν Βυζαντινός ηθοποιός, μίμος, του 6ου αιώνα.

Τον Χρυσόμαλλο αναφέρει σε επίγραμμα του (AP 7, 563) ο Παύλος ο Σιλεντιάριος πού τον υμνεί για τον τρόπο που αποδίδει τα θεατρικά έργα στις παραστάσεις του. Το είδος τέχνης του Χρυσόμαλλου ήταν η παντομίμα ενώ είχαν κατασκευάσει άγαλμα του προς τιμήν του.  

## Παραπομπές


Κατηγορία:Βυζαντινοί ηθοποιοί
Κατηγορία:Βυζαντινοί του 6ου αιώνα
Λορέντσο Πρίουλι

Ο **Λορέντσο Πρίουλι** (ιταλικά: Lorenzo Priuli, 1489 - 17 Αυγούστου 1559) ήταν ο 82ος Δόγης της Βενετίας (14 Ιουνίου 1556 - 17 Αυγούστου 1559). Η δόγισσα του ήταν η Ζίλια Ντάντολο (πέθανε το 1566) με την οποία απέκτησε έναν γιο, ο ίδιος ήταν στη διαθήκη του αρκετά επαναστατικός.

Με τη διακριτική του πορεία εμφανίστηκε σαν ένας από τους επικρατέστερους υποψηφίους για τη διαδοχή του δόγη Φραντσέσκο Βενιέρ.

## Δόγης της Βενετίας

Οι δυο πιθανότεροι διάδοχοι ήταν ο ίδιος και ο Στέφανο Τιέπολο αλλά ο γρήγορος θάνατος του δεύτερου άνοιξε τον δρόμο στον Λορέντσο για να εκλεγεί Δόγης της Βενετίας (14 Ιουνίου 1556). Τη στέψη του ακολούθησαν γιορτές τόσο επιβλητικές που έμειναν στη μνήμη του λαού μέχρι την εποχή που στέφτηκε δόγισσα η Μοροζίνα Μοροζίνι, σύζυγος του Μαρίνο Γκριμάνι το 1597. Την εποχή του δεν έγινε τίποτα σοβαρό πέρα από μερικές σοβαρές επιδημίες που θέρισαν τον πληθυσμό. 

Ο Λορέντσο Πρίουλι έμεινε αδιάφορος στον πόλεμο που ξέσπασε ανάμεσα στην Ισπανία και τη Γαλλία για την κατοχή της Ιταλικής χερσονήσου. Με τη Συνθήκη του Κατώ-Καμπρεζί (2 Απριλίου 1559) η Ισπανία εξήλθε του πολέμου ως ο μεγάλος νικητής, και άρχισε να παρενοχλεί έντονα τη Δημοκρατία της Βενετίας, με αποκορύφωμα τη Συνωμοσία του Μπεδμάε (1618). 

Ο Πρίουλι πέθανε σε ηλικία 70 ετών (17 Αυγούστου 1559). Ο τάφος του βρίσκεται στον Ναό του Σωτήρος, είναι διπλός μαζί με τον αδελφό του και κτίστηκε την περίοδο (1578 - 1582) με σχέδια του Τσεζάρε Φράνκο.

## Παραπομπές
 		


## Πηγές

## Εξωτερικοί σύνδεσμοι

*Οι δόγισσες της Βενετίας

Κατηγορία:Δόγηδες της Βενετίας
Λιβανία

Η **Λιβανία** ήταν Βυζαντινή ηθοποιός, μίμος, και χορεύτρια διάσημη στην εποχή της.

Η Λιβανία σήμερα είναι γνωστή από επίγραμμα του Λέοντος σχολαστικού που μας λέει ότι ήταν ορχηστρίδα, δηλαδή μιμάδα και χορεύτρια. Η ορχηστρίδες έπαιζαν το είδος του θεατρικού μιμητικού χορού, γι' αυτό έπρεπε να είναι πολύ καλές χορεύτριες. Ο Λέων προφανώς την είχε δει σε παράσταση στην Κωνσταντινούπολη, έζησαν την ίδια εποχή περίπου τον 6ο αιώνα.  Ο Λέοντας την εξυμνεί ιδιαίτερα για τις χορευτικές και κινητικές της ικανότητες .

## Παραπομπές


Κατηγορία:Βυζαντινοί ηθοποιοί
Κατηγορία:Βυζαντινοί του 6ου αιώνα
Ανθούσα (ορχηστρίδα)

Η **Ανθούσα** ήταν διάσημη ορχηστρίδα, ηθοποιός, της Βυζαντινής Αυτοκρατορίας τον 6ο αιώνα.

Η Ανθούσα σήμερα είναι γνωστή από τα επιγράμματα  του Λέοντος σχολαστικού που προφανώς την είχε παρακολουθήσει σε παράσταση της στην Κωνσταντινούπολη ή κάποια άλλη πόλη της αυτοκρατορίας. Ο Λέων την εξυμνεί για τις χορευτικές και κινητικές της ικανότητες ενώ αναφέρεται ότι στις παραστάσεις ήταν και κιθαριστρίδα (κιθαρίστρια).

## Παραπομπές


## Πηγές
* Παπακυριακού, Χριστίνα, Τα δημόσια θεάματα στο Aνατολικό Ρωμαϊκό Kράτος κατά την ύστερη αρχαιότητα: οι μαρτυρίες των γραπτών πηγών και των αρχαιολογικών ευρημάτων από την Αντιόχεια, την Έφεσο και την Κωνσταντινούπολη, Εθνικό και Καποδιστριακό Πανεπιστήμιο Αθηνών (ΕΚΠΑ). Σχολή Φιλοσοφική. Τμήμα Ιστορίας και Αρχαιολογίας. Τομέας Βυζαντινής Αρχαιολογίας, 2013, ανακτήθηκε 31 Δεκεμβρίου 2018

Κατηγορία:Βυζαντινοί ηθοποιοί
Κατηγορία:Βυζαντινοί του 6ου αιώνα
Κατηγορία:Βυζαντινοί μουσικοί
Κακατούα

Το Κοκατούα (η **Κόκατου**) είναι ένα γένος παπαγάλου που μπορεί να βρεθεί στις Φιλιππίνες, στην Ινδονησία, στα Νησιά Σολομώντα και στην Αυστραλία. Έχουν ένα κυρίως λευκό φτέρωμα (σε ορισμένα είδη ροζ ή κίτρινο). Σήμερα, αρκετά είδη αυτού του γένους θεωρούνται απειλούμενα λόγω ενός συνδυασμού απώλειας οικοτόπου και αιχμαλωσίας για το εμπόριο άγριων πτηνών, με τον κακατού με γαλάζια μάτια, τον καλογάτο Μολούκας και τον καμπάτο-ομπρέλα να θεωρούνται ευάλωτοι και τον κόκκινο αερισμό του κακατού και του κίτρινου λοφιοφόρου κακάτου που θεωρείται εξαιρετικά απειλούμενος.

Το γένος περιγράφηκε για πρώτη φορά από τον Brisson το 1790, με τον λευκό κακατού (C. alba) να χαρακτηρίζεται στη συνέχεια ως είδος τύπου. Ο Ζωρζ Κουβιέ καθόρισε το γένος Kakatoe το 1800, με τον τύπο κόκκινου κακατού (C. haematuropygia) ως τύπο, και ορισμένα παλαιότερα βιβλία πουλιών χρησιμοποιούν το τελευταίο όνομα. Οι Mayr, Keast and Serventy επικύρωσαν την Cacatua το 1964 και απέρριψαν τον Kakatoe.

μικρογραφία|217x217εσ|κακατούα με κίτρινο λοφίο

Κατηγορία:Κακατουείδες
Μακεδονία (ορχηστρίδα)

Η **Μακεδονία** ήταν Βυζαντινή ηθοποιός, μίμος, και χορεύτρια διάσημη στην εποχή της, επί αυτοκράτορα Ιουστινιανού Α΄ .

Η Μακεδονία ήταν ορχηστρίδα , ηθοποιός που έκανε παντομίμα χορεύοντας με ιδιαίτερη ικανότητα. Την αναφέρει ο Προκόπιος στα "ανέκδοτα" του. Ήταν διάσημη στην εποχή της στην πόλη της Αντιόχειας που ήταν γνωστή την ίδια περίοδο για τους μίμους της και τα θέατρα της, το όνομα της ήταν ψευδώνυμο χωρίς να είναι γνωστό το πραγματικό της.

## Παραπομπές


Κατηγορία:Βυζαντινοί ηθοποιοί
Κατηγορία:Βυζαντινοί του 6ου αιώνα
Φλάβιος Αλέξανδρος Οξείδας

Ο **Φλάβιος Αλέξανδρος Οξείδας** ήταν ρωμαίος ηθοποιός, μίμος, του 3ου αιώνα.

Ο Φλάβιος Αλέξανδρος Οξείδας είναι γνωστός από επιγραφή στις Τράλλεις, αναφέρεται νικητής σε διαγωνισμούς μίμων στην Λυκία, Παμφυλία και σε άλλες περιοχές της Μικράς Ασίας. Ο Οξείδας ήταν ηθοποιός "Βιολόγος", έπαιζε δηλαδή ρόλους από την καθημερινότητα.

## Παραπομπές


Κατηγορία:Ρωμαίοι ηθοποιοί
Ριχίλδη Καντιάνο

Η **Ριχίλδη Καντιάνο** ήταν Δόγισσα της Βενετίας χάρη στον γάμο της με τον Πιέτρο Γ΄ Καντιάνο. Η Ριχίλδη ήταν κόρη ενός Βενετού και μιας δούλης που μεταφέρθηκε στην Δημοκρατία της Βενετίας ύστερα από την εκστρατεία εναντίον των Ναρεντίνων πειρατών στην Αδριατική Θάλασσα. Με τον θάνατο του συζύγου της (959) η Ριχίλδη αποσύρθηκε σε μοναστήρι σύμφωνα με το έθιμο που επικρατούσε εκείνη την εποχή για τις χήρες των δόγηδων. 

Ο Πιέτρο Γ΄ σύμφωνα με την διαθήκη του παραχώρησε έναν αμπελώνα και πολλά άλλα περιουσιακά στοιχεία στο Βένετο στον Ναό του Αγίου Ζαχαρία. Απέκτησε δυο γιους : τον Δόγη Πιέτρο Δ΄ Καντιάνο και τον Ντομένικο Καντιάνο επίσκοπο του Τορκέλλο. Η κόρη της Έλενα Καντιάνο και ο σύζυγος της Γεράρδος Γκουόρο ήταν πρωταγωνιστές στην δραματική σειρά του Ουίλλιαμ Σαίξπηρ Ρωμαίος και Ιουλιέτα.

## Παραπομπές
 		


## Εξωτερικοί σύνδεσμοι

*Οι δόγισσες της Βενετίας

Κατηγορία:Δόγισσες της Βενετίας
Κύριλλα (μιμάδα)

Η **Κύριλλα** ήταν ηθοποιός, μιμάδα-παντομίμα, του 3ου αιώνα που τάφηκε στη Βέροια.

Η Κύριλλα πέθανε στα τέλη του 3ου αιώνα και από επιγραφή που βρέθηκε υμνείται για τα στεφάνια δόξας που κέρδισε στο θέατρο..

Το επίγραμμα αναφέρει: 

:Κλαυδιανός θρέψας και Κάστωρ σύγγαμος άνήρ
:τύμβον έτευξαν εμοί μνημόσυνον φιλίης.
:Ειμί δε μειμάς εγώ Κύριλλα η πριν ποτέ δόξης
:αραμένα πλείστους εν θυμέλαις στεφάνους.
:Νύν δ’ εμέ Μοιράων μίτος ήρπασε κουκέτ’ άείδω
:κείμαι, δ’ έν ξανθέη μητροπόλει Βέροια.

## Παραπομπές


Κατηγορία:Ρωμαίοι ηθοποιοί
Κωνσταντία της Σικελίας, δόγισσα της Βενετίας

Η **Κωνσταντία της Σικελίας** ήταν Σικελή πριγκίπισσα και έγινε Δόγισσα της Βενετίας με τον γάμο της με τον Δόγη Πιέτρο Τζιάνι. Η Κωνσταντία ήταν κόρη του Ταγκρέδου της Σικελίας και της Σίβυλλας του Άτσερα, παντρεύτηκε τον δόγη (1213) μετά τον θάνατο της πρώτης του συζύγου δόγισσας Μαρίας Μπασέγκιο. Περιγράφεται όμορφη, ο γάμος τους ήταν ευτυχισμένος ενώ κυκλοφόρησαν πολλοί θρύλοι μετά τον θάνατο της.

## Παραπομπές
 		


## Εξωτερικοί σύνδεσμοι

*Οι Δόγισσες της Σικελίας

Κατηγορία:Δόγισσες της Βενετίας
Υπερέχιος

Ο **Υπερέχιος** ήταν Βυζαντινός ηθοποιός, μίμος και χορευτής. άγνωστο πότε ακριβώς έζησε αναφέρεται από σύγχρονους στην ύστερη αρχαιότητα, δηλαδή από το 200 έως το 800 μ.Χ..

Ο Υπερέχιος ήταν ορχηστής, ηθοποιός παντομίμας που έκανε χορευτικές κινήσεις κατά την παράσταση. ήταν διάσημος στην εποχή του αναφέρεται ορχηστής των Βένετων στην Βυζαντινή Συρία, και από την ιδιότητα του έδινε παραστάσεις στον ιππόδρομο στα διαλείμματα των αγώνων.

## Παραπομπές


Κατηγορία:Βυζαντινοί ηθοποιοί
Κατηγορία:Βυζαντινοί του 6ου αιώνα
Αστέριος (ορχηστής)

Ο **Αστέριος** ήταν Βυζαντινός ηθοποιός, διάσημος στην εποχή του, μίμος και χορευτής την εποχή του αυτοκράτορα Αναστάσιου Α΄ τέλη 5ου αρχές 6ου αιώνα.

Ο Αστέριος ήταν ορχηστής των Πράσινων της Κωνσταντινούπολης και ως εκ τούτου έδινε κυρίως παραστάσεις στον Ιππόδρομο της πόλης κατά τα διαλείμματα των αγώνων και αρκετές φορές μπροστά στον αυτοκράτορα.. Οι ορχηστές ήταν ηθοποιοί που έπαιζαν ένα είδος χορευτικού θεάτρου κάνοντας ταυτόχρονα παντομίμα.

## Παραπομπές


Κατηγορία:Βυζαντινοί ηθοποιοί
Κατηγορία:Βυζαντινοί του 6ου αιώνα
Κατηγορία:Βυζαντινοί του 5ου αιώνα
Ανάκτηση δεδομένων

Στην πληροφορική, ανάκτηση δεδομένων είναι η διαδικασία διάσωσης (επαναφοράς/ανάκτησης) μη προσβάσιμων, διεγραμμένων, κατεστραμμένων ή μορφοποιημένων δεδομένων από το σκληρό δίσκο ή SSD, από αφαιρούμενα μέσα, όταν τα δεδομένα που είναι αποθηκευμένα σε αυτά δεν είναι προσβάσιμα με κανονικό τρόπο. Τα δεδομένα αποθηκεύονται συνήθως σε μέσα αποθήκευσης όπως εσωτερικοί ή εξωτερικοί σκληροί δίσκοι (HDD), Solid State Drives (SSD), flash USB, μαγνητικές ταινίες, CD, DVD, υποσυστήματα RAID και άλλες ηλεκτρονικές συσκευές. Μπορεί να χρειαστεί ανάκτηση μετά από φυσική βλάβη στις συσκευές αποθήκευσης ή μετά από λογική βλάβη στο σύστημα αρχείων που αποτρέπει την κανονική φόρτωσή του από το λειτουργικό σύστημα (OS) του υπολογιστή.

Η **ανάκτηση δεδομένων** είναι μια επιστήμη που προϋποθέτει βαθιά γνώση της τεχνολογίας των σκληρών δίσκων, πολύχρονη εμπειρία και ακριβό εξοπλισμό.

Αν ο δίσκος σας σταμάτησε να αποκρίνεται, αν σας έπεσε κατά λάθος από τα χέρια και πλέον δεν αναγνωρίζεται από τον Η/Υ σας, αν κάνει περίεργους θορύβους, είναι μερικά από τα συμπτώματα που εμφανίζονται από κατάρρευση του σκληρού δίσκου.

* Οι σκληροί δίσκοι περιέχουν ευαίσθητα κινούμενα μηχανικά μέρη στο εσωτερικό τους. Πρόσβαση σε αυτά θα πρέπει να έχει μόνο εξειδικευμένο προσωπικό το οποίο θα πρέπει να έχει στη διάθεσή του και τον κατάλληλο εξοπλισμό. **Μη δοκιμάσετε για κανένα λόγο να παρέμβετε στο εσωτερικό του δίσκου προκειμένου να διορθώσετε τη βλάβη μόνοι σας.** Στο 99,999% των περιπτώσεων ο δίσκος θα είναι μη-ανακτήσιμος μετά την επέμβασή σας για πολλούς και διάφορους λόγους. Ο κυριότερος από αυτούς είναι ότι η απόσταση των κεφαλών από την επιφάνεια των δίσκων (platters) είναι τόσο μικρή που ακόμα και ένας κόκκος σκόνης θα αποβεί καταστροφικός. Για αυτόν τον λόγο οι σκληροί δίσκοι ανοίγονται σε Clean Room το οποίο είναι απαλλαγμένο από σωματίδια σκόνης και υγρασίας. Τέλος, είναι σημαντικό να γνωρίζετε πως προκειμένου ο δίσκος να λειτουργεί σωστά έχει τις κεφαλές του ευθυγραμμισμένες με ακρίβεια χιλιοστού του χιλιοστού. Οποιαδήποτε παρέμβαση στο εσωτερικό χωρίς τον κατάλληλο εξοπλισμό ο οποίος θα εξασφαλίσει τη διατήρηση του alignment, καθιστά το δίσκο αυτόματα 100% μη-ανακτήσιμο.
* Στη διαδικασία της ανάκτησης δεν επισκευάζεται ο δικός σας δίσκος. Απλώς τοποθετούνται ανταλλακτικά στο δίσκο σας έτσι ώστε να έρθει σε μία υποτυπώδη -έστω- λειτουργική κατάσταση και στη συνέχεια να ανακτηθούν τα δεδομένα που είναι λειτουργικά. Στο τέλος της διαδικασίας ο δίσκος σας επιστρέφεται στην αρχική του μορφή, δηλαδή μη-λειτουργικός. Στις περιπτώσεις που αυτή η μέθοδος δεν είναι αποτελεσματική (π.χ. σε περιπτώσεις εκτεταμένης βλάβης στις κεφαλές), ακολουθείται άλλη μέθοδο, η οποία συνοπτικά περιλαμβάνει τη μεταφορά των platter σε άλλο δίσκο-δότη. 
## Παραπομπές


## Εξωτερικοί σύνδεσμοι
* 

Κατηγορία:Δεδομένα υπολογιστή
Κατηγορία:Διαχείριση δεδομένων
Κατηγορία:Επεξεργασία συναλλαγών
Χργκαρ

Το **Χργκαρ** (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνς. Σύμφωνα με τα αποτελέσματα της απογραφής του 2013, δεν αριθμούσε κανέναν κάτοικο.

## Γεωγραφία

## Ιστορία

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (1991)
Το 1991, το χωριό αριθμούσε 81 κατοίκους, οι οποίοι ήσαν όλοι τους Σέρβοι.

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
*  Maplandia
* 

Κατηγορία:Οικισμοί του Μπίχατς
Κατηγορία:Οικισμοί του Μπίχατς με σερβική πληθυσμιακή πλειοψηφία
Zawgyi (γραμματοσειρά)

Η γραμματοσειρά **Zawgyi** είναι η κυρίαρχη γραμματοσειρά που χρησιμοποιείται σε ιστοσελίδες για το κείμενο στη Βιρμανική γλώσσα. Είναι γραμματοσειρά με Βιρμανικούς χαρακτήρες. Είναι επίσης γνωστή ως γραμματοσειρά **Zawgyi-One** ή **zawgyi1** αν και ενημερωμένες εκδόσεις της γραμματοσειράς δεν ονομάστηκαν Zawgyi-two. Είναι η πιο δημοφιλής γραμματοσειρά για βιρμανικές ιστοσελίδες. Αν και μερικά σημεία κώδικα είναι παρόμοια με το βιρμανικό αλφάβητο όπως κωδικοποιείται στο Unicode, η γραμματοσειρά δεν αντιστοιχεί στη σωστή κωδικοποίηση Unicode και ως εκ τούτου δεν είναι συμβατή.

## Παραπομπές


## Εξωτερικοί σύνδεσμοι

* Οδηγός για τη Χρήση του Βιρμανικού Unicode: Μετατροπή από παλαιές βιρμανικές γραμματοσειρές σε Unicode

Κατηγορία:Γραμματοσειρές
Κατηγορία:Μιανμάρ
Καλή η σπουδαιογέλοιος

Η **Καλή** ήταν Βυζαντινή ηθοποιός, σπουδαιογέλοιος έζησε περίπου ανάμεσα στον 12ο – 15ο αιώνα.

Είναι γνωστή από επιγραφή που έχει βρεθεί στην Ίμβρο, και την αναφέρει ως σπουδαιογέλοιο. Ο σπουδαιογέλοιος ήταν είδος ηθοποιού που οι παραστάσεις έφερναν γέλιο, είτε συνήθως λέγοντας κάποια αστεία επί σκηνής καθημερινά γεγονότα από την αστεία πλευρά τους, τα σημερινά ανέκδοτα. 

## Παραπομπές


Κατηγορία:Βυζαντινοί ηθοποιοί
Αυτοκύονας ο Καράμαλλος

Ο **Αυτοκύονας ο Καράμαλλος** ήταν Βυζαντινός ηθοποιός, διάσημος στην εποχή του, μίμος και χορευτής την εποχή του αυτοκράτορα Ζήνωνα στο δεύτερο μισό του 5ου αιώνα.

Ο Αυτοκύονας αναφέρεται ότι ήρθε στην Κωνσταντινούπολη να δώσει παραστάσεις, σαν εκπρόσωπος της παράταξης των  Πράσινων, μαζί με άλλους τρεις ηθοποιούς, τους καλύτερους τέσσερις της αυτοκρατορίας.  Ήταν ορχηστής, μίμος και χορευτής ταυτόχρονα, που έδινε ιδιαίτερες παραστάσεις χορεύοντας.

## Παραπομπές


Κατηγορία:Βυζαντινοί ηθοποιοί
Κατηγορία:Βυζαντινοί του 5ου αιώνα
Μαργαρίτης Κατζάμυς

Ο **Μαργαρίτης ο Κατζάμυς** ήταν Βυζαντινός ηθοποιός, διάσημος ορχηστής, δηλαδή μίμος και χορευτής.

Έζησε την εποχή του την εποχή του αυτοκράτορα Ζήνωνα στο δεύτερο μισό του 5ου αιώνα η καταγωγή του ήταν από την Κύζικο.  Έδωσε παραστάσεις σε πολλές πόλεις της αυτοκρατορίας και πρέπει να θεωρούνταν ήδη καταξιωμένος και διάσημος όταν πήγε στην Κωνσταντινούπολη για παραστάσεις και εκπρόσωπος της παράταξης των Λευκών, αφού αναφέρεται ανάμεσα στους τέσσερις καλύτερους ηθοποιούς της αυτοκρατορίας.

## Παραπομπές


Κατηγορία:Βυζαντινοί ηθοποιοί
Κατηγορία:Βυζαντινοί του 5ου αιώνα
Καράμαλλος

Ο **Καράμαλλος** ήταν Βυζαντινός ηθοποιός, γνωστός στην εποχή του, μίμος και χορευτής τον 6ο αιώνα.

Ο Καράμαλλος, πιθανότατα ψευδώνυμο συνηθισμένο για μίμους, ήταν από την Αλεξάνδρεια και η φήμη είχε φτάσει έως την Κωνσταντινούπολη, είχε δώσει παραστάσεις στον Ιππόδρομο της Κωνσταντινούπολης. Αναφέρεται το 520 όταν οι οπαδοί των Πρασίνων απαίτησαν να ανέβει να παίξει ενώ οι Βενέτων ζήτησαν τον Πορφύριο επίσης από την Αλεξάνδρεια. Άγνωστο ποιος από τους δύο τελικά έπαιξε. 

## Παραπομπές


Κατηγορία:Βυζαντινοί ηθοποιοί
Κατηγορία:Βυζαντινοί του 6ου αιώνα
Πορφύριος ο Αλεξανδρεύς

Ο **Πορφύριος** ήταν Βυζαντινός ηθοποιός, γνωστός στην εποχή του, μίμος και χορευτής στο πρώτο μισό του 6ου αιώνα.

Ο Πορφύριος ήταν από την Αλεξάνδρεια και η φήμη είχε φτάσει έως την Κωνσταντινούπολη, το όνομα του είναι γνωστό από μία αψιμαχία, διαφωνία κυρίως, στον Ιππόδρομο της Κωνσταντινούπολης. Το 520 κατά τα διιαλείματα των αρματοδρομιών έπαιζαν παραστάσεις διάσημοι μίμοι της εποχής, σε ένα τέτοιο διάλειμμα οι Πράσινοι απαίτησαν τον Καράμαλλο, επίσης Αλεξανδρινός, και οι Βένετοι τον Πορφύριο. Άγνωστο ποιος από τους δύο τελικά έπαιξε. 

## Παραπομπές


Κατηγορία:Βυζαντινοί ηθοποιοί
Κατηγορία:Βυζαντινοί του 6ου αιώνα
Νόα Σναπ

Ο **Νόα Σναπ** (γεννήθηκε στις 3 Οκτωβρίου 2004) είναι Καναδοαμερικανός ηθοποιός. Είναι πιο γνωστός για το ρόλο του Γουίλ Μπάιερς στην τηλεοπτική σειρά του Netflix *[[Stranger Things]]*. Οι άλλοι ρόλοι του περιλαμβάνουν τη φωνή του Τσάρλι Μπράουν, χαρακτήρα του *[[Peanuts]],* στην κινηματογραφική ταινία ''Ο Σνούπι και ο Τσάρλι Μπράουν - Πίνατς: Η ταινία'' και του Ρότζερ Ντόνοβαν στη ταινία Γέφυρα των Σκιών του Στίβεν Σπίλμπεργκ.

## Πρώτα χρόνια
Ο Σναπ γεννήθηκε στο Σκάρσντεϊλ της Νέας Υόρκης στον Μίτσελ και Καρίν Σναπ. Έχει μια δίδυμη αδελφή, την Κλόι. Η οικογένεια του Σναπ κατάγεται από το Μόντρεαλ του Κεμπέκ και έχει καναδική υπηκοότητα. Είναι Εβραίος. Η επιθυμία του Σναπ για ηθοποιία άρχισε όταν ήταν περίπου 5 χρονών, αφού παρακολούθησε την παραγωγή Άνι του Μπρόντγουεϊ. Έπαιξε ρόλους σε κοινοτικά και σχολικά έργα. Όταν ήταν οκτώ χρονών, ο δάσκαλός υποκριτικής του ,του πρότεινε να κυνηγήσει επαγγελματική καριέρα. Οι γονείς του Σναπ τον έγραψαν σε πρόγραμμα ηθοποιίας στο Westchester's Star Kidz με προπονητή τον Άλισον Ισμπράντσεν που σύντομα τον ανέφερε στην MKS&D Talent Management για επαγγελματικές ευκαιρίες.

## Παραπομπές


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Αμερικανοεβραίοι
Κατηγορία:ΛΟΑΤ πρόσωπα από τις ΗΠΑ
Κατηγορία:ΛΟΑΤ Εβραίοι
Χρυσομαλλού (ορχηστρίδα)

Η **Χρυσομαλλού** ήταν Βυζαντινή ηθοποιός, μίμος, και χορεύτρια γνωστή τον 6ο αιώνα.

Η Χρυσομαλλού, ψευδώνυμο συνηθισμένο στις ηθοποιούς της εποχής, αναφέρεται από τις γνωστές χορεύτριες της εποχής που το όνομα της έχει διασωθεί έως σήμερα κι είχε παίξει στις θεατρικές σκηνές της Κωνσταντινούπολης.

## Παραπομπές


Κατηγορία:Βυζαντινοί ηθοποιοί
Κατηγορία:Βυζαντινοί του 6ου αιώνα
Μετζούντραζιε

Το **Μετζούντραζιε** (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε  κατοίκους.

## Γεωγραφία

## Ιστορία

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (1991)

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
*  Maplandia
* 

Κατηγορία:Οικισμοί του Μπίχατς
Κατηγορία:Οικισμοί της Ομοσπονδίας της Βοσνίας και Ερζεγοβίνης με κροατική πληθυσμιακή πλειοψηφία
Τζανκ φουντ

[μικρογραφία|331x331εσ|Η φωτογραφία απεικονίζει ένα τυπικό "'''Τζανκ φουντ'''" γεύμα, το οποίο εμπεριέχει [Τηγανητές πατάτες|τηγανιτές πατάτες, χάμπεργκερ και αναψυκτικό.]]
**Τζανκ φουντ** ("πρόχειρο φαγητό") είναι ένας υποβαθμισμένος όρος για τα τρόφιμα που περιέχουν μεγάλο αριθμό θερμίδων από ζάχαρη και λιπαρά, με ελάχιστες φυτικές ίνες, πρωτεΐνες, βιταμίνες και μέταλλα . Ο όρος μπορεί να αναφέρεται επίσης και σε τρόφιμα υψηλής περιεκτικότητας σε πρωτεΐνες, όπως το κρέας που παρασκευάζεται από κορεσμένα λιπαρά . Αυτό το είδος φαγητού παρασκευάζεται με τρόπο που να φαίνεται ελκυστικό και απολαυστικό έτσι ώστε να προκαλεί εθισμό, η τακτική κατανάλωση του επηρεάζει τον εγκέφαλο με τον ίδιο τρόπο που τον επηρεάζουν τα εθίστηκα φάρμακα . Ο όρος "HFSS foods" ("τρόφιμα υψηλά σε λιπαρά, αλάτι και ζάχαρη") χρησιμοποιείται ως συνώνυμος .

Οι ανησυχίες σχετικά με τις αρνητικές επιπτώσεις που προκαλεί η τζανκ φουντ διατροφή στην υγεία, ιδίως παχυσαρκία, οδήγησαν σε εκστρατείες ευαισθητοποίησης για την δημόσια υγεία, σε περιορισμούς στην διαφήμιση και την πώληση σε πολλές χώρες . 

## Επιδράσεις στην υγεία
Όταν η κατανάλωση Τζανκ φουντ είναι συχνή, το υπερβολικό λίπος, οι απλοί υδατάνθρακες και η επεξεργασμένη ζάχαρη που εμπεριέχονται σε τέτοιου είδους τρόφιμα, συμβάλουν σε αυξημένο κίνδυνο παχυσαρκίας, καρδιαγγειακών παθήσεων και πολλών άλλων χρόνιων παθήσεων . Μια μελέτη περίπτωσης σχετικά με την κατανάλωση τζανκ φουντ στη Γκάνα υποδηλώνει την άμεση συσχέτιση μεταξύ της κατανάλωσης "πρόχειρου φαγητού" και της παχυσαρκίας. Η έκθεση υποστηρίζει ότι η παχυσαρκία οδήγησε σε περιπλοκές και προβλήματα υγείας, όπως η αύξηση των επιπέδων καρδιακής προσβολής . Μελέτες αποκαλύπτουν ότι ήδη από την ηλικία των 30 ετών, οι αρτηρίες μπορεί να αρχίσουν να φράσσουν και να θέσουν τις βάσεις για μελλοντικές καρδιακές προσβολές .

Άλλες έρευνες που έχουν γίνει σχετικά με τον αντίκτυπο των ζαχαρούχων τροφίμων στη συναισθηματική υγεία του ανθρώπου, έχουν δείξει ότι η κατανάλωση "πρόχειρου φαγητού" μπορεί να επηρεάσει αρνητικά τα επίπεδα ενέργειας και τη συναισθηματική ευεξία .

### Προβλήματα συμπεριφοράς
Σε μια μελέτη που δημοσιεύθηκε στην Ευρωπαϊκή Εφημερίδα Κλινικής Διατροφής, η συχνότητα κατανάλωσης 57 τροφών / ποτών 4000 παιδιών ηλικίας τεσσάρων και ενάμισι ετών συγκεντρώθηκε με βάση τη μητρική αναφορά. Στην ηλικία των επτά ετών, στα 4000 παιδιά δόθηκε το ερωτηματολόγιο δυνατοτήτων και δυσκολιών (SDQ), σε πέντε κλίμακες: υπερκινητικότητα, προβλήματα συμπεριφοράς, προβλήματα με συνομηλίκους, συναισθηματικά προβλήματα και προ-κοινωνική συμπεριφορά. Μια καθιερωμένη αύξηση απόκλισης του «πρόχειρου φαγητού» στη συνέχεια συνδέθηκε με την υπερβολική υπερκινητικότητα στο 33% των υποκειμένων, οδηγώντας στο συμπέρασμα ότι τα παιδιά που καταναλώνουν περισσότερο τζανκ φουντ στην ηλικία των επτά είναι πιθανότερο να έχουν αυξημένη υπερκινητικότητα. Ωστόσο δεν υπήρξε σημαντική συσχέτιση ανάμεσα στο τζανκ φουντ και τις άλλες κλίμακες .

## Δείτε επίσης

* Παχυσαρκία
* Φαστ φουντ
* Υπερφαγία
* Υγιεινή διατροφή

## Παραπομπές


Κατηγορία:Φαγητό δρόμου
Κατηγορία:Φαστ φουντ
Κέλυφος Χαλκιδικής

Η **Κέλυφος** είναι νησίδα του Αιγαίου πελάγους και πιο συγκεκριμένα του Τορωναίου κόλπου. Η νησίδα έχει έκταση 1,5 τ.χλμ. και στην απογραφή του 2011 ήταν ακατοίκητη. Διοικητικά ανήκει στον δήμο Σιθωνίας. Επίσης ανοίκει στο δημοτικό διαμέρισμα του Νέου Μαρμαρά.

## Ιστορία
Έχει χρησιμοποιηθεί σαν κρυψώνα στην αρχαία Ελλάδα, αλλά και στον δεύτερο παγκόσμιο πόλεμο. Επιπλέον έχουν βρεθεί ερείπια ρωμαϊκού οικισμού.
μικρογραφία|αριστερά|Κέλυφος

## Χλωρίδα και πανίδα
Το νησί έχει ονομαστεί *Κέλυφος* διότι το σχήμα του εύκολα παρομοιάζεται με κέλυφος χελώνας. Μοναδικοί κάτοικοι του νησιού είναι τα αγριοκάτσικα και οι γλάροι. Υπάρχουν διάφορα ψάρια, μεγάλη ποικιλία κοραλλιών, ανεμώνες και αστερίες με αποτέλεσμα πολλά καταδυτικά κέντρα οργανώνουν εκεί τα μαθήματά τους ενώ ολόκληρο το νησάκι προσφέρεται για καταδύσεις, σε περισσότερα από 10 σημεία, φτάνοντας μάλιστα τα 45 μέτρα σε βάθος. Έχει ποικιλία χλωρίδας με πολλά πεύκα και αγριελιές. Τέλος, υπάρχουν και πολλές σπηλιές που έχουν δημιουργηθεί από απόκρημνους βράχους.

## Παραπομπές


Κατηγορία:Βραχονησίδες του Αιγαίου
Κατηγορία:Δήμος Σιθωνίας
Κατάλογος δήμων της Κυπριακής Δημοκρατίας

Ο **Κατάλογος δήμων της Κυπριακής Δημοκρατίας** περιλαμβάνει όλους τους δήμους της Κυπριακής Δημοκρατίας. Σήμερα η Κυπριακή Δημοκρατία έχει 39 δήμους οι οποίοι λειτουργούν με βάση τον περί Δήμο νόμο του 1985. Ωστόσο, υπήρχαν δήμοι και πριν το 1985, οι οποίοι εξακολουθούν να υφίστανται.

Μετά την τουρκική εισβολή του 1974, η διοικητική έκταση εννέα δήμων της Κύπρου καταλήφθηκε από τον τουρκικό στρατό. Λόγω αυτού, οι δήμοι αυτοί δεν ασκούν πλέον τις συνηθισμένες δημοτικές εξουσίες και αρμοδιότητες. Ωστόσο, διατηρούν τη νομική τους υπόσταση και έχουν την έδρα τους στις περιοχές που ελέγχονται από την Κυπριακή Δημοκρατία.

Στον πιο κάτω πίνακα παρουσιάζονται οι δήμοι της Κυπριακής Δημοκρατίας. Παρουσιάζονται πληροφορίες για την επαρχία στην οποία ανήκουν, την ημερομηνία ίδρυσης τους, τον πληθυσμό τους σύμφωνα με την τελευταία απογραφή, την επιφάνεια που καλύπτουν και τον δήμαρχο. Για τους κατεχόμενους δήμους, οι οποίοι δεν ελέγχονται από την Κυπριακή Δημοκρατία και ως εκ τούτου δεν μπορεί να πραγματοποιήσει απογραφή πληθυσμού στη διοικητική τους έκταση, δεν παρουσιάζεται πληθυσμός.



## Δείτε επίσης
* Διοικητική διαίρεση της Κυπριακής Δημοκρατίας

## Παραπομπές


Δημοι

Κυπρος
Εορτή της Πρωτοχρονιάς (Κινεζική Κεντρική Τηλεόραση)

Η **Εορτή της Πρωτοχρονιάς**, γνωστό και ως **Εορτή Φεστιβάλ της Άνοιξης**, συνήθως γνωστή ως Τσούνουαν στα κινέζικα, είναι εκπομπή για την Πρωτοχρονιά που παράγεται από την Κεντρική Τηλεόραση της Κίνας (CCTV). Μεταδίδεται την παραμονή της κινεζικής Πρωτοχρονιάς στα κανάλια CCTV-1, CCTV-3, το δορυφορικό κανάλι CCTV-4, το CCTV-7 και το CCTV-14 και διεθνώς μέσω του China Global Television Network. Την παρακολουθούν πάνω από 700 εκατομμύρια τηλεθεατές, καθιστώντας το ένα από τα κορυφαία τηλεοπτικά γεγονότα της Κίνας.

Η εορτή έχει το μεγαλύτερο ακροατήριο οποιασδήποτε ψυχαγωγικής εκπομπής στον κόσμο, και αναγνωρίζεται από το Βιβλίο Γκίνες ως το τηλεοπτικό πρόγραμμα με το μεγαλύτερο αριθμό θεατών στον κόσμο. Η έκδοση του 2018 συγκέντρωσε πάνω από ένα δισεκατομμύριο θεατές. Το ειδικό πρόγραμμα παρουσιάζει συχνά μουσικές, χορευτικά, κωμωδίες και θεατρικές παραστάσεις. Είναι τελετουργικό για πολλές κινεζικές οικογένειες, συμπεριλαμβανομένων των Κινέζων στο εξωτερικό, να συντονίζονται για να παρακολουθήσουν την εκπομπή στην παραμονή της κινεζικής Πρωτοχρονιάς. Πολλοί καλλιτέχνες του Τσουνουάν έγιναν ονόματα νοικοκυριού στην Κίνα αποκλειστικά ως αποτέλεσμα των επαναλαμβανόμενων εμφανίσεών τους στο πρόγραμμα.

## Παραπομπές


Κατηγορία:Κίνα
Άντερσον Λουίζ ντε Σόουζα

Ο **Άντερσον Λουίς ντε Σόουζα** (γεννημένος στις 27 Αυγούστου 1977), γνωστός ως **Ντέκο**, είναι Πορτογάλος πρώην διεθνής ποδοσφαιριστής, που αγωνιζόταν ως επιθετικός μέσος ή κεντρικός μέσος.

Ένας από τους καλύτερους Πορτογάλους ποδοσφαιριστές όλων των εποχών, είναι ένας από τους λίγους παίκτες που κέρδισε το Τσάμπιονς Λιγκ με δύο συλλόγους, με την Πόρτο το 2004 και την Μπαρτσελόνα το 2006. Ονομάστηκε Ποδοσφαιριστής Συλλόγου της Χρονιάς και Καλύτερος Μέσος της ΟΥΕΦΑ στη νικηφόρα σεζόν της Πόρτο. Ήταν "Παίκτης του Αγώνα" στον τελικό του Τσάμπιονς Λιγκ. Ο Ντέκο ήταν ο πρώτος παίκτης που κέρδισε το βραβείο Καλύτερος Μέσος με δύο συλλόγους, το Πόρτο και τη Μπαρτσελόνα.

Του απονεμήθηκε η χρυσή μπάλα στο Παγκόσμιο Κύπελλο Συλλόγων του 2006. Γεννήθηκε και μεγάλωσε στη Βραζιλία, ο Ντέκο έλαβε πορτογαλική υπηκοότητα το 2002 έχοντας περάσει πέντε χρόνια κατοικίας στη Πορτογαλία και στη συνέχεια επέλεξε να παίξει διεθνώς για την εθνική ομάδα της Πορτογαλίας. Έχει 75 συμμετοχές με αυτή, παίζοντας σε δύο Ευρωπαϊκά πρωταθλήματα και δύο Παγκόσμια Κύπελλα, φτάνοντας στον τελικό του Ευρωπαϊκού Πρωταθλήματος Ποδοσφαίρου του 2004, και κατακτώντας την τετάρτη θέση στο Παγκόσμιο Κύπελλο του 2006. Ο Ντέκο ανακοίνωσε την αποχώρησή του στις 26 Αυγούστου 2013, μετά από τραυματισμό.

## Παραπομπές

## Εξωτερικοί σύνδεσμοι
* 

Κατηγορία:Πορτογάλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές Μπαρτσελόνα
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Παγκοσμίου Κυπέλλου 2006
Ταραχές στο Λος Άντζελες (1992)

Οι **ταραχές του 1992 στο Λος Άντζελες** ήταν μια σειρά ταραχών και αστικών διαταραχών που σημειώθηκαν στην κομητεία του Λος Άντζελες τον Απρίλιο και το Μάιο του 1992. Οι αναταραχές ξεκίνησαν στο Νότιο Κεντρικό Λος Άντζελες στις 29 Απριλίου, μετά από δίκη που αθώωσε τέσσερις αξιωματικούς της αστυνομικής υπηρεσίας του Λος Άντζελες για τη χρήση υπερβολικής βίας στη σύλληψη και τον ξυλοδαρμό του Ρόντνεϊ Κινγκ στις 3 Μαρτίου 1991. Ο ξυλοδαρμός είχε βιντεοσκοπηθεί και παιζόταν ευρέως σε τηλεοπτικές εκπομπές.

Οι ταραχές εξαπλώθηκαν σε ολόκληρη τη μητροπολιτική περιοχή του Λος Άντζελες, καθώς χιλιάδες άτομα διαδήλωσαν σε διάστημα έξι ημερών μετά την ανακοίνωση της ετυμηγορίας. Πολλές λεηλασίες, επιθέσεις, εμπρησμοί και δολοφονίες σημειώθηκαν κατά τη διάρκεια των ταραχών, ενώ οι εκτιμήσεις για τις υλικές ζημιές υπερβαίνουν τα 1 δισεκατομμύριο δολάρια.

Κατά συνέπεια, η τάξη και ειρήνη αποκαταστάθηκαν σε όλη την κομητεία του Λος Άντζελες, αλλά σκοτώθηκαν 63 άτομα, 2.383 άτομα τραυματίστηκαν και υπήρξαν περισσότερες από 12.000 συλλήψεις. Ο Αρχηγός της Αστυνομίας του Λος Άντζελες Ντέιριλ Γκέιτς, ο οποίος είχε ήδη ανακοινώσει την παραίτησή του τη στιγμή των ταραχών, θεωρείται σε μεγάλο βαθμό υπεύθυνος για τις ταραχές.

## Παραπομπές


## Εξωτερικοί σύνδεσμοι
* 

Κατηγορία:Λος Άντζελες
Γιοβανίτσια Καντιάνο

Η **Γιοβανίτσια Καντιάνο** ήταν Δόγισσα της Βενετίας μέσω του γάμου της με τον Πιέτρο Δ΄ Καντιάνο σαν πρώτη σύζυγος και μητέρα του μελλοντικού δόγη Βιτάλε Καντιάνο. Η Γιοβανίτσια δεν ανήκε στην αριστοκρατία και για να παντρευτεί τον Πιέτρο χώρισε τον πρώτο της σύζυγο, οι πράξεις αυτές προκάλεσαν αντιδράσεις στην κοινωνία της Βενετίας και τις θεωρούσε σκάνδαλο. Ο Πιέτρο Δ΄ την χώρισε, την έκλεισε μοναχή στον Ναό του Αγίου Ζαχαρία και προχώρησε σε δεύτερο γάμο με την Βαλντράντα της Τοσκάνης. Η Γιοβανίτσια έγινε αντικείμενο θρύλων και μύθων όπως ένα διάσημο παιχνίδι με κάρτες που η δόγισσα εμφανίζεται στην *"Τετράδα της καρδίας"*.

## Παραπομπές
 		


## Εξωτερικοί σύνδεσμοι

*Οι δόγισσες της Βενετίας

Κατηγορία:Δόγισσες της Βενετίας
Μεγάλη Συμμαχία (Μπανγκλαντές)

Η **Μεγάλη Συμμαχία** (, Μαχατζότ) είναι κυβερνητικός συνασπισμός στο Μπαγκλαντές που σχηματίστηκε το 2008 και αποτελείται από το Σύνδεσμο Αουάμι του Μπαγκλαντές, το Κόμμα Τζατίγια, το Τζατίγια Σαματζταντρίκ Νταλ, το Εργατικό Κόμμα, το Φιλελεύθερο Δημοκρατικό Κόμμα και εννέα άλλα κόμματα. Η μεγάλη Συμμαχία κέρδισε τις εκλογές του 2008 και σχημάτισε κυβέρνηση το 2009.

Το Φιλελεύθερο Δημοκρατικό Κόμμα αποχώρησε από τη μεγάλη Συμμαχία πριν τις εκλογές και συμμετείχε ανεξάρτητα. Το Φιλελεύθερο Δημοκρατικό Κόμμα εντάχθηκε στη συμμαχία των 18 κομμάτων το 2012.
[δεξιά|μικρογραφία|Η [Σεΐχ Χασίνα|Σέιχ Χασίνα, σημερινός Πρωθυπουργός του Μπανγκλαντές και Ηγέτης του Συνδέσμου Αουάμι του Μπανγκλαντές και της Μεγάλης Συμμαχίας]]

## Ιστορία
### [[Γενικές εκλογές στο Μπανγκλαντές 2008|Μπανγκλαντεσιανές γενικές εκλογές, 2008]]
* Σύνολο εδρών: 300
* Μεγάλη Συμμαχία: **263**
* Συμμαχία των Τεσσάρων Κομμάτων: 33
* Ανεξάρτητοι και άλλοι: 4

### [[Γενικές εκλογές στο Μπανγκλαντές 2014|Μπανγκλαντεσιανές γενικές εκλογές, 2014]]
* Σύνολο εδρών: 300
* Μεγάλη Συμμαχία: **280**
* Συμμαχία των Τεσσάρων Κομμάτων: Μποϊκόταρε τις εκλογές
* Ανεξάρτητοι και άλλοι: 20

## Μέλη
* Σύνδεσμος Αουάμι του Μπανγκλαντές
* Τζατίγια Σαματζταντρίκ Νταλ
* Εργατικό Κόμμα
* Κόμμα Τζατίγια (Μαντζού)
* Ομοσπονδία Ταρικάτ του Μπανγκλαντές
* Εθνικιστικό Μέτωπο του Μπανγκλαντές

## Παραπομπές


Κατηγορία:Πολιτική του Μπανγκλαντές
Σπάχιτσι (Μπίχατς)

Το **Σπάχιτσι** (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε  κατοίκους.

## Γεωγραφία

## Ιστορία

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (1991)

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
*  Maplandia
* 

Κατηγορία:Οικισμοί του Μπίχατς